Aalborg Universitet har opfordret sine studerende til at uddanne sig i udlandet, og det har Thomas Balling Sørensen og Henrik Møss Christoffersen så gjort, dog et mere utraditionelt sted. Det var ikke i Disneyland, men i Disney Research i Pittsburg, USA. De dygtiggjorde sig i grafik, vision og interaktive systemer. Selvom det ikke handlede om Mickey Mouse, så gik de to studerendes projekt dog ud på at kunne genkende dyr gennem via avancerede briller med kameraer og skærme. - Vi har forsøgt at lave et system, der kan bruges, når man går rundt i en zoologisk have eller kører rundt i bil i en safaripark. Brillerne kan så detektere de dyr, man ser, og det gør det muligt at vise ekstra informationer om arten, og om hvad dyrene foretager sig, siger Thomas Balling Sørensen.

Opsummering:
Disney er meget mere end Mickey Mouse for to nyuddannede civilingeniører fra Aalborg Universitet.